కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
లైంగిక వేధింపులు.. అర్జున్‌పై కేసు నమోదు
రిహార్సల్‌లో అర్జున్ ప్రవర్తనతో తాను చాలా ఇబ్బంది పడ్డానని ఫిర్యాదులో శృతి పేర్కొన్నారు. ఆ బాధను బయటకు చెప్పుకోలేక తనలో తానే కుమిలిపోయానన్నారు.
Samayam Telugu | Updated:
Oct 28, 2018, 05:18PM IST
లైంగిక వేధింపులు.. అర్జున్‌పై కేసు నమోదు
సీనియర్ నటుడు, యాక్షన్ కింగ్ అర్జున్ తనను లైంగికంగా వేధించారని కన్నడ నటి శృతి హరిహరన్ ఆరోపణలు చేసిన సంగతి తెలిసిందే. ఈ ఆరోపణలతో ఉక్కిరిబిక్కిరి అవుతోన్న అర్జున్‌పై ఇప్పుడు పోలీస్ కేసు నమోదైంది. అర్జున్‌పై శనివారం శృతి పోలీసులకు ఫిర్యాదు చేశారు. 2015లో కన్నడ చిత్రం ‘విస్మయ’ షూటింగ్‌లో భాగంగా రిహార్సల్ చేస్తున్నప్పుడు అర్జున్ తనను అసభ్యకరంగా తాకారని వారం రోజుల క్రితం శృతి సోషల్ మీడియా ద్వారా ఆరోపణలు చేశారు. ఇదే విషయాన్ని తాజాగా తన ఫిర్యాదులో శృతి పేర్కొన్నారు.
వాస్తవానికి ఈ ఆరోపణల్లో నిజం లేదని, శృతి తనకు క్షమాపణలు చెప్పాలని అర్జున్ డిమాండ్ చేశారు. దీనికి శృతి నిరాక‌రించ‌డంతో అర్జున్ కోర్టు మెట్లెక్కారు. ఆమెపై రూ.5 కోట్ల పరువునష్టం దావా వేశారు. అర్జున్ యాక్షన్‌కు రియాక్షన్‌గా ఇప్పుడు శృతి కూడా పోలీసులకు ఫిర్యాదు చేశారు. శృతి ఫిర్యాదును బెంగళూరులోని కుబ్బన్ పార్క్ పోలీసులు స్వీకరించారు. ఈ మేరకు డిప్యూటీ కమిషనర్ డి.దేవరాజ్ ‘ఇండియన్ ఎక్స్‌ప్రెస్’కు వెల్లడించారు. ఐపీసీలోని పలు సెక్షన్ల కింద అర్జున్‌పై ఎఫ్‌ఐఆర్ నమోదైందని ఆయన తెలిపారు. కేసు విచారణ జరుగుతోందన్నారు.
రిహార్సల్‌లో అర్జున్ ప్రవర్తనతో తాను చాలా ఇబ్బంది పడ్డానని ఫిర్యాదులో శృతి పేర్కొన్నారు. ఆ బాధను బయటకు చెప్పుకోలేక తనలో తానే కుమిలిపోయానన్నారు. అప్పట్లో తాను ఎదుగుతున్న నటినని, అర్జున్ సీనియర్ నటుడు కావడంతో ఏమీ చేయలేకపోయానని తెలిపారు. ఒకవేళ బయటికొచ్చినా పరిశ్రమలో తనకు ఎన్నో అండకులు ఉండేవని పేర్కొన్నారు. ‘విస్మయ’ సినిమా షూటింగ్‌లో ఇలాంటివి ఎన్నో జరిగాయని వెల్లడించారు.
‘మేమిద్దం మంచం మీద పడుకొని చేయాల్సిన సన్నివేశం అది. ఆ సమయంలో ఆయన అడ్వాండేజ్ తీసుకున్నారు. నా చేయి పట్టుకుని బలవంతంగా ఆయనకి దగ్గరికి నన్ను లాక్కున్నారు. కౌగిలించుకోమన్నారు. కానీ నేను ఆయన చేతిని నెట్టేశాను. ఆ సన్నివేశం పూర్తవగానే సెట్ నుంచి బయటికి వెళ్లిపోయాను’ అని శృతి గుర్తుచేశారు. మరి దీనిపై అర్జున్ ఎలా స్పందిస్తారో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.